Diari Oficial de la Generalitat Valenciana


Sumari del DOGV 8428, del 21-11-2018 (2018/10193)

RESOLUCIÓ de 9 de novembre de 2018, del director general del Servei Valencià d'Ocupació i Formació, per la qual es modifica el terme de finalització dels cursos previst en la Resolució de 29 de desembre de 2017, del mateix òrgan, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desempleades i la formació amb compromís de contractació amb càrrec a l'exercici pressupostari 2018, en aplicació de l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8428

Data del DOGV
:   21-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10807


Data del document
:   09-11-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de novembre de 2018, del director general del Servei Valencià d'Ocupació i Formació, per la qual es modifica el terme de finalització dels cursos previst en la Resolució de 29 de desembre de 2017, del mateix òrgan, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desempleades i la formació amb compromís de contractació amb càrrec a l'exercici pressupostari 2018, en aplicació de l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes. [2018/10020]  
En data 2 de febrer de 2018, es va publicar en el Diari Oficial de la Generalitat Valenciana la Resolució de 29 de desembre de 2017, de la Direcció General del Servei Valencià d'Ocupació i Formació, esmentada en l'encapçalament, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació.  
En el resolc dotzé d'aquesta s'estableix que els cursos desenvolupats a l'empara de l'esmentada convocatòria finalitzaran abans del 30 de juny de 2019.  
Considerant les dates de concessió i notificació de les subvencions, i que algunes de les accions formatives són de llarga duració, es considera oportú ajornar el terme establit per a la seua terminació, a fi de propiciar un correcte desenvolupament d'aquestes, així com una adequada gestió dels fons públics.  
Per tot això i fent ús de la facultat que em conferix la disposició final primera de l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, abans esmentada, resolc:  
  
Primer  
Fixar els següents termes de finalització d'aquelles accions formatives la duració de les quals s'especifica a continuació, regulades en el resolc dotzé de la resolució de convocatòria de 29 de desembre de 2017, de la Direcció General del Servei Valencià d'Ocupació i Formació, assenyalada anteriorment.  
- Les accions formatives la duració de les quals siga igual o superior a 500 hores i inferior a 700 hauran de finalitzar amb anterioritat a l'1 d'agost de 2019.  
- Les accions formatives la duració de les quals siga igual o superior a 700 hores hauran de finalitzar amb anterioritat al 15 de setembre de 2019.  
  
Segon  
Aquesta resolució tindrà eficàcia des de la data de la seua publicació en el Diari Oficial de la Generalitat Valenciana.  
  
Contra aquest acte, que esgota la via administrativa, podrà interposar-se recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, segons el que disposa els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí de la interposició de qualsevol altre recurs que es considere pertinent.  
  
València, 9 de novembre de 2018.- El director general del Servei Valencià d'Ocupació i Formació: Enric Nomdedéu i Biosca.